b'\n_START_ARTICLE_\nNazna, Mure\xc8\x99\n_START_SECTION_\nIstorie\n_START_PARAGRAPH_\nPe un monticul la NV de sat se afl\xc4\x83 urmele unui drum roman din secolele II-III pe drumul care duce de la More\xc8\x99ti, Mure\xc8\x99 la Br\xc3\xa2ncovene\xc8\x99ti, Mure\xc8\x99, \xc3\xaen malul Mure\xc8\x99ului. D. Hr. Pe teritoriul localit\xc4\x83\xc8\x9bii se afl\xc4\x83 de asemenea \xc8\x99i o fortifica\xc8\x9bie medieval\xc4\x83._NEWLINE_Pe Harta Iosefin\xc4\x83 a Transilvaniei din 1769-1773 (Sectio 128), localitatea apare sub numele de \xe2\x80\x9eN\xc3\xa1sznanfalva\xe2\x80\x9d._NEWLINE_Localitatea T\xc3\xa2rgu Mure\xc8\x99 fiind ora\xc8\x99 liber regesc, evreii \xc3\xaen secolul al XVIII-lea n-au avut drept s\xc4\x83 se stabileasc\xc4\x83 \xc3\xaen imobilele din teritoriul ora\xc8\x99ului. Astfel, ei au tr\xc4\x83it pe domeniile familiei Barcsay din Nazna alc\xc4\x83tuind a doua cea mai mare comunitate ca num\xc4\x83r din Transilvania. Sinagoga evreilor a fost construit\xc4\x83 din lemn \xc3\xaen anul 1747 av\xc3\xa2nd o form\xc4\x83 simpl\xc4\x83 cu multe fragmente de rug\xc4\x83ciuni pe pere\xc8\x9bii interiori. Cl\xc4\x83direa a intrat \xc3\xaen aten\xc8\x9bia Muzeului Evreiesc Maghiar din Budapesta \xc3\xaenc\xc4\x83 \xc3\xaen anul 1910, \xc3\xaens\xc4\x83 numai \xc3\xaen 1941 sub conducerea rabinului Gy\xc3\xb6rgy Bal\xc3\xa1zs au fost salvate opt fragmente \xc8\x99i desene din sinagoga intrat\xc4\x83 \xc3\xaen stare avansat\xc4\x83 de degradare.\n_START_SECTION_\nObiective memoriale\n_START_PARAGRAPH_\nCimitirul Eroilor Rom\xc3\xa2ni din Al Doilea R\xc4\x83zboi Mondial este amplasat \xc3\xaen curtea bisericii ortodoxe din localitate. A fost amenajat \xc3\xaen 1945, restaurat \xc3\xaen 1982 \xc8\x99i are o suprafa\xc8\x9b\xc4\x83 de 520 mp. \xc3\x8en acest cimitir sunt \xc3\xaenhuma\xc8\x9bi 36 de eroi rom\xc3\xa2ni (12 necunoscu\xc8\x9bi \xc8\x99i 24 cunoscu\xc8\x9bi)._NEWLINE_Cimitirul Evreiesc care con\xc8\x9bine morminte \xc3\xaenc\xc4\x83 din secolul al XVIII-lea.'